Φύλλο εργασίας για την ενότητα: Το κόμμα των Φιλελευθέρων
1. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Οι συνταγματικές μεταρρυθμίσεις του 1911-1912 συνέβαλαν:
α. στην αποδυνάμωση της θέσης της μοναρχίας
β. στην καθιέρωση της μονιμότητας των δημοσίων υπαλλήλων
γ. στην κατοχύρωση του δικαιώματος των εν ενεργεία αξιωματικών των ενόπλων δυνάμεων να εκλέγονται βουλευτές
δ. στη μετατροπή του πολιτεύματος από συνταγματική μοναρχία σε βασιλευόμενη δημοκρατία

2. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:
1. Ο Ελευθέριος Βενιζέλος αμέσως μετά τη νίκη του στις εκλογές (Νοέμβριος 1910) προχώρησε σε ριζικές αλλαγές, όπως οι 53 τροποποιήσεις θεμελιωδών διατάξεων του συντάγματος.
2. Οι 337 νόμοι της κυβέρνησης Βενιζέλου (1911) εισήγαγαν μεταρρυθμίσεις που αφορούσαν όλο το φάσμα αποκλειστικά του δημόσιου βίου.
3. Με τις 53 τροποποιήσεις που ψηφίστηκαν από τη Βουλή το πρώτο εξάμηνο του 1911 περιορίστηκε η θέση της μοναρχίας.
4. Το πρώτο εξάμηνο του 1911 ψηφίστηκαν από τη Βουλή 53 τροποποιήσεις μη θεμελιωδών διατάξεων του συντάγματος.
 5. Η Λέσχη Φιλελευθέρων ιδρύθηκε στην Αθήνα το 1911.
3.Να δώσετε το περιεχόμενο των ακόλουθων ιστορικών όρων: Κοινωνιολογική Εταιρεία, ανόρθωση
4. Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο: 
α. Κήρυξη πτώχευσης από τον Χαρίλαο Τρικούπη
β. Κίνημα στο Γουδί
γ. Ίδρυση της κοινοβουλευτικής ομάδας των Ιαπώνων   
δ. Ίδρυση του Σοσιαλιστικού Εργατικού Κόμματος Ελλάδος (Σ.Ε.Κ.Ε.)    
ε. Πρώτη δημόσια εμφάνιση του Βενιζέλου ως ελλαδίτη πολιτικού    
α. Ιδρύεται η Κρητική Τράπεζα 
β. Ιδρύεται η Λέσχη Φιλελευθέρων στην Αθήνα
γ. Ιδρύεται ο συνοικισμός προσφύγων «Νέα Πέλλα» 
δ. Ιδρύεται το Φροντιστήριο της Τραπεζούντας 
ε. Ιδρύονται τα κατά τόπους Γραφεία Ανταλλαγής Πληθυσμών

α. Ίδρυση της Γενικής Συνομοσπονδίας Εργατών Ελλάδος
β. Καθιέρωση της μονιμότητας των δημοσίων υπαλλήλων
γ. Διπλή παραίτηση της κυβέρνησης του Ελ. Βενιζέλου
δ. Κατασκευή τεχνητής λίμνης και φράγματος Μαραθώνα
ε. Διχοτόμηση του χαρτονομίσματος
5. Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.
	Α
	Β

	1. Σύνταγμα 1844
2. Σύνταγμα 1864 
3. Σύνταγμα Κρητικής Πολιτείας (1899)
4. Σύνταγμα 1911
5. Σύνταγμα 1927
	α. ως πολίτευμα ορίστηκε η αβασίλευτη δημοκρατία
β. διασφάλισε τη μονιμότητα των δημοσίων υπαλλήλων
γ. ως πολίτευμα ορίστηκε η βασιλευόμενη δημοκρατία
δ. προέβλεπε την έκδοση νομίσματος, της κρητικής δραχμής
ε. ως πολίτευμα ορίστηκε η συνταγματική μοναρχία
στ. συντάχθηκε κατά το πρότυπο του συντάγματος του 1864


Να αντιστοιχίσετε τα στοιχεία της στήλης Α με τα στοιχεία της στήλης Β. Δύο (2) στοιχεία της στήλης Β περισσεύουν: 
	Α
	Β

	1. Επαμεινώνδας Δεληγιώργης
2. Δημήτριος Γούναρης
3. Κυριακούλης Μαυρομιχάλης
4. Ελευθέριος Βενιζέλος
5. Παναγής Τσαλδάρης
	α. Σ.Ε.Κ.Ε.
β. Λαϊκό Κόμμα
γ. Εκλεκτικοί
δ. ΕθνικόνΚομιτάτον
ε. Εθνικό Κόμμα
στ. Κόμμα των Φιλελευθέρων
ζ. Ομάδα των Ιαπώνων



